BLA โบรกชี้กำไรปีนี้โต 19% แตะ 3.8 พันลบ. รับอานิสงส์ดอกเบี้ยขาขึ้น
BLA โบรกชี้กำไรปีนี้โต 19% แตะ 3.8 พันลบ. รับอานิสงส์ดอกเบี้ยขาขึ้น ฟากราคาลงลึก 1 เดือนร่วงกว่า 21% มองเป็นจังหวะเข้าสะสมหุ้น หลังไม่หลุด SET50 ตามตลาดคาด เป้าหมาย 45 บาท
BLA โบรกชี้กำไรปีนี้โต 19% แตะ 3.8 พันลบ. รับอานิสงส์ดอกเบี้ยขาขึ้น ฟากราคาลงลึก 1 เดือนร่วงกว่า 21% แนะเป็นจังหวะเข้าสะสมหุ้น เป้าหมาย 45 บาท
26 ก.ค. 2565

บล.โนมูระ พัฒนสิน ระบุในบทวิเคราะห์วันนี้ (26 ก.ค.65) ว่า บริษัท กรุงเทพประกันชีวิต จำกัด (มหาชน)  หรือ BLA  เป็นผู้ประกอบการในกลุ่มประกันชีวิต อันดับ 5-6 ในอุตสาหกรรมด้วย Market share 6% คาดกำไรสุทธิปี 2565 ที่ 3.8 พันล้านบาท (โต 19% เทียบช่วงเดียวกันของปีก่อน)
โดยรับผลบวกจาก Bond yield ทิศทางขาขึ้นทั้งในด้านสำรองประกันภัยที่คาดลดลง และรายได้จากการลงทุนเติบโตจากเม็ดเงินลงทุนใหม่ที่จะได้รับผลตอบแทนสูงขึ้น ปัจจุบันพอร์ตสัดส่วนกว่า 80% อยู่ในตราสารหนี้ และคาด VoNB เติบโตได้ระดับ Double digit และรักษา margin ระดับนี้ได้
ด้าน Valuation ปัจจุบันซื้อขาย P/BV 1.2 เท่า ยังซื้อสะสมได้ ในภาวะ Bond yield ขาขึ้น ซึ่งหุ้นเคยซื้อขายระดับ P/BV 2-3 เท่า ในช่วง Yield ขึ้น รวมถึง คิดเป็น P/EV 0.8 เท่า ยังต่ำกว่าอดีตที่เคยซื้อขาย 1.2 เท่า
สำหรับปัจจัยบวกระยะสั้นหุ้นมีลุ้น Rebound จากหุ้นไม่หลุด SET50 ผิดจากตลาดคาดก่อนหน้านี้ ด้วยภาวะดอกเบี้ยขาขึ้นยังเอื้อประโยชน์ต่อกลุ่มประกัน ทั้งในเชิง รายได้การลงทุน, การตั้งสำรองเบี้ย แนะลงทุนราคาเป้าหมาย 45 บาท
ด้านผู้สื่อข่าวรายงานว่า ราคาหุ้นวันนี้อ่อนตัวลงแรงในรอบ 1 เดือน โดยเทียบตั้งแต่หุ้นยืนที่ระดับ 45.00 บาท เมื่อวันที่ 22 มิ.ย.2565 จนถึงล่าสุดราคาหุ้นปรับตัวลดลงกว่า 21% จึงถือเป็นจังหวะเข้าสะสมหุ้นอีกครั้ง